钦定古今图书集成/明伦汇编/宫闱典/第010卷 > 《太皇太后本命岁功德疏文》前人
## 钦定古今图书集成/明伦汇编/宫闱典/第010卷 > 《太皇太后本命岁功德疏文》前人

伏以天人合契，辅成继照之明；岁月袭祥，允协重坤
之象。肇临正旦，寅奉德音。尽海宇之无疆，集缁黄而
来会。旁推舜孝，仰扣佛乘。伏愿太皇太后陛下，下顺
民心，仰膺天保，配西方之无量，与南山而不倾。岂独
五音六律之旋，再临此岁；将推“三统九会之复，以卜
其年。永与函生，共兹介福。”